CELEX: 62009TN0284
Language: el
Date: 2009-07-17 00:00:00
Title: Υπόθεση T-284/09 P: Αναίρεση που άσκησε στις 17 Ιουλίου 2009 ο Herbert Meister κατά της αποφάσεως που εξέδωσε το Δικαστήριο Δημόσιας Διοίκησης στις 18 Μαΐου 2009 στις συνεκδικασθείσες υποθέσεις F-138/06 και F-37/08, Meister κατά ΓΕΕΑ

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/6
            
         Αναίρεση που άσκησε στις 17 Ιουλίου 2009 ο Herbert Meister κατά της αποφάσεως που εξέδωσε το Δικαστήριο Δημόσιας Διοίκησης στις 18 Μαΐου 2009 στις συνεκδικασθείσες υποθέσεις F-138/06 και F-37/08, Meister κατά ΓΕΕΑ
   (Υπόθεση T-284/09 P)
   2009/C 244/10
   Γλώσσα διαδικασίας: η γερμανική
   
      Διάδικοι
   
   
      Αναιρεσείων: Herbert Meister (Muchamiel, Ισπανία) (εκπρόσωπος: H.-J. Zimmermann, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα του αναιρεσείοντος
   
   Ο αναιρεσείων ζητεί από το Πρωτοδικείο:
   
               —
            
            
               να ακυρώσει την απόφαση του Δικαστηρίου Δημόσιας Διοίκησης που εκδόθηκε στις 18 Μαΐου 2009 στην υπόθεση F-37/08, Meister κατά ΓΕΕΑ·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αίτηση αναιρέσεως βάλλει κατά της αποφάσεως του Δικαστηρίου Δημόσιας Διοίκησης της 18ης Μαΐου 2009 στις συνεκδικασθείσες υποθέσεις F-138/06 και F-37/08, Meister κατά ΓΕΕΑ, με την οποία απορρίφθηκε, μεταξύ άλλων, η ασκηθείσα από τον προσφεύγοντα προσφυγή στην υπόθεση F-37/08.
   Προς στήριξη της αιτήσεώς του αναιρέσεως, ο αναιρεσείων ισχυρίζεται μεταξύ άλλων, πρωτίστως, ότι το Δικαστήριο Δημόσιας Διοίκησης παρέβη την υποχρέωσή του ουδετερότητας και αντικειμενικότητας, δεν επεξεργάστηκε με ακρίβεια τα πραγματικά περιστατικά αλλά μάλλον μονόπλευρα και ότι αλλοίωσε τα πραγματικά περιστατικά. Επιπλέον, στο Δικαστήριο Δημόσιας Διοίκησης προσάπτεται απαράδεκτη διαδικαστική σύμμειξη των αντικειμένων της διαφοράς στις υποθέσεις F-138/06 και F-37/08. Εξάλλου, ο αναιρεσείων επικαλείται νομικά λάθη κατά την εκτίμηση των πραγματικών περιστατικών. Τέλος, ο αναιρεσείων αμφισβητεί την απόφαση του Δικαστηρίου Δημόσιας Διοίκησης επί των δικαστικών εξόδων.
   Κατά την άποψη του αναιρεσείοντος, το Δικαστήριο Δημόσιας Διοίκησης, με τις προβαλλομένες από τον ίδιο παραβάσεις, παρέβη επίσης την υποχρέωση ορθής αιτιολογήσεως της αναιρεσιβαλλομένης αποφάσεως.